CELEX: 32016D2079
Language: bg
Date: 2016-09-29 00:00:00
Title: Решение (ЕС) 2016/2079 на Съвета от 29 септември 2016 година за подписване, от името на Европейския съюз, и за временно прилагане на Споразумението за партньорство по въпросите на отношенията и сътрудничеството между Европейския съюз и неговите държави членки, от една страна, и Нова Зеландия, от друга страна

29.11.2016   
            
            
               BG
            
            
               Официален вестник на Европейския съюз
            
            
               L 321/1
            
         РЕШЕНИЕ (ЕС) 2016/2079 НА СЪВЕТА
   от 29 септември 2016 година
   за подписване, от името на Европейския съюз, и за временно прилагане на Споразумението за партньорство по въпросите на отношенията и сътрудничеството между Европейския съюз и неговите държави членки, от една страна, и Нова Зеландия, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него,
   като взе предвид Договора за функционирането на Европейския съюз, и по-специално член 207 и член 212, параграф 1 във връзка с член 218, параграф 5 и параграф 8, втора алинея от него,
   като взе предвид съвместното предложение на Европейската комисия и на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 25 юни 2012 г. Съветът упълномощи Комисията и върховния представител на Съюза по въпросите на външните работи и политиката на сигурност да започнат преговори за рамково споразумение с Нова Зеландия, което да замени Съвместната декларация за връзки и сътрудничество между Европейския съюз и Нова Зеландия от 21 септември 2007 г.
            
         
               (2)
            
            
               Преговорите за Споразумението за партньорство по въпросите на отношенията и сътрудничеството между Европейския съюз и неговите държави членки, от една страна, и Нова Зеландия, от друга страна („споразумението“) приключиха успешно на 30 юли 2014 г. Споразумението отразява историческите тесни взаимоотношения и все по-силни връзки между страните, както и тяхното желание да укрепят и разширят отношенията си по амбициозен и новаторски начин.
            
         
               (3)
            
            
               В член 58 от споразумението се предвижда, че Съюзът и Нова Зеландия могат до влизането му в сила, временно да прилагат някои разпоредби от споразумението, определени съвместно от двете страни.
            
         
               (4)
            
            
               Следователно споразумението следва да се подпише от името на Съюза и някои от разпоредбите му следва да се прилагат временно до приключване на процедурите, необходими за сключването на споразумението,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението за партньорство по въпросите на отношенията и сътрудничеството между Европейския съюз и неговите държави членки, от една страна, и Нова Зеландия, от друга страна, при условие на сключването на споразумението.
   Текстът на споразумението е приложен към настоящото решение.
   Член 2
   До влизането в сила на споразумението, в съответствие с член 58 от него и при условие че са направени предвидените в посочения член уведомления, следните разпоредби от споразумението се прилагат временно между Съюза и Нова Зеландия, но само доколкото уредените в тях въпроси попадат в областта на компетентност на Съюза, включително въпроси, попадащи в областта на компетентност на Съюза да опреддля и прилага общата външна политика и политиката на сигурност (1):
   
               —
            
            
               Член 3 (Диалог),
            
         
               —
            
            
               Член 4 (Сътрудничество в регионални и международни организации),
            
         
               —
            
            
               Член 5 (Политически диалог),
            
         
               —
            
            
               Член 53 (Съвместен комитет) с изключение на параграф 3, букви ж) и з), и
            
         
               —
            
            
               Дял X (Заключителни разпоредби) с изключение на член 57 и член 58, параграфи 1 и 3, доколкото е необходимо за целта да се гарантира временното прилагане на разпоредбите от споразумението, посочени в настоящия член.
            
         Член 3
   Председателят на Съвета е оправомощен да посочи лицето (лицата), упълномощено(и) да подпише(ат) споразумението от името на Съюза.
   Член 4
   Настоящото решение влиза в сила в деня след деня на приемането му.
   
      Съставено в Брюксел на 29 септември 2016 година.
      
         
            За Съвета
         
         
            Председател
         
         P. ŽIGA
      
   
   
      (1)  Датата, от която разпоредбите на Споразумението, посочени в член 2, ще се прилагат временно, ще бъде публикувана в Официалния вестник на Европейския съюз от Генералния секретариат на Съвета.